CELEX: 32012R0461
Language: hr
Date: 2012-05-31 00:00:00
Title: Uredba Komisije (EU) br. 461/2012 od 31. svibnja 2012. o izmjeni Uredbe Vijeća (EZ) br. 1165/98 o kratkoročnim statistikama i uredaba Komisije (EZ) br. 1503/2006, (EZ) br. 657/2007 i (EZ) br. 1178/2008 u pogledu prilagodbi povezanih s uklanjanjem varijabli novih narudžbi industrije  Tekst značajan za EGP

10/Sv. 003
            
            
               HR
            
            
               Službeni list Europske unije
            
            
               280
            
         32012R0461
   
               L 142/26
            
            
               SLUŽBENI LIST EUROPSKE UNIJE
            
            
               31.05.2012.
            
         
      UREDBA KOMISIJE (EU) br. 461/2012
   od 31. svibnja 2012.
   o izmjeni Uredbe Vijeća (EZ) br. 1165/98 o kratkoročnim statistikama i uredaba Komisije (EZ) br. 1503/2006, (EZ) br. 657/2007 i (EZ) br. 1178/2008 u pogledu prilagodbi povezanih s uklanjanjem varijabli novih narudžbi industrije
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1165/98 od 19. svibnja 1998. o kratkoročnim statistikama (1), a posebno njezin članak 17. točke od (b) do (g),
   budući da:
   
               (1)
            
            
               Uredbom (EZ) br. 1165/98 uspostavljen je zajednički okvir za izradu kratkoročnih statistika Zajednice o poslovnom ciklusu i utvrđene su potrebne varijable za analizu kratkoročnog razvoja ponude i potražnje, faktora proizvodnje i cijena.
            
         
               (2)
            
            
               Uredbom Komisije (EZ) br. 1503/2006 od 28. rujna 2006. o provedbi i izmjeni Uredbe Vijeća (EZ) br. 1165/98 o kratkoročnim statistikama u pogledu definicija varijabli, popisa varijabli i učestalosti izrade podataka (2) predviđene su definicije ciljeva i karakteristike varijabli.
            
         
               (3)
            
            
               Uredbom Komisije (EZ) br. 657/2007 od 14. lipnja 2007. o provedbi Uredbe Vijeća (EZ) br. 1165/98 o kratkoročnim statistikama u pogledu uspostave europskih planova uzoraka (3) određena su pravila i uvjeti u pogledu prijenosa podataka od strane država članica koje sudjeluju u europskim planovima uzoraka za kratkoročne statistike.
            
         
               (4)
            
            
               Uredbom Komisije (EZ) br. 1178/2008 od 28. studenoga 2008. o izmjeni Uredbe Vijeća (EZ) br. 1165/98 o kratkoročnim statistikama i uredaba Komisije (EZ) br. 1503/2006 i (EZ) br. 657/2007 u pogledu prilagodbi nakon revizije statističkih klasifikacija NACE i KPD (4) ažurirana su pravila i uvjeti za europske planove uzoraka nakon donošenja Uredbe (EZ) br. 1893/2006 Europskog parlamenta i Vijeća od 20. prosinca 2006. o utvrđivanju statističke klasifikacije ekonomskih djelatnosti NACE Revision 2 te izmjeni Uredbe Vijeća (EEZ) br. 3037/90 kao i određenih uredbi EZ-a o posebnim statističkim područjima (5), i Uredbe (EZ) br. 451/2008 Europskog parlamenta i Vijeća od 23. travnja 2008. o uspostavi nove statističke klasifikacije proizvoda po djelatnostima (KPD) i o stavljanju izvan snage Uredbe Vijeća (EEZ) br. 3696/93 (6).
            
         
               (5)
            
            
               Varijable novih narudžbi industrije uvedene Uredbom (EZ) br. 1165/98 trebale su služiti kao glavni pokazatelj buduće proizvodnje. Međutim, prognostička sposobnost tih varijabli pokazala se ograničenom i budući da te varijable nisu pokazale postojana navješćujuća svojstva u svim državama članicama, Odbor za Europski statistički sustav suglasio se da bi prikupljanje podataka o varijablama novih narudžbi industrije trebalo obustaviti u kontekstu davanja prednosti u razvoju i izradi statistika s obzirom na smanjene resurse te radi smanjenja opterećenja Europskog statističkog sustava.
            
         
               (6)
            
            
               Kako bi se provelo uklanjanje varijabli novih narudžbi industrije, potrebno je ukloniti sva upućivanja na te varijable u vezi s popisom varijabli, referentnim razdobljem, razinom detalja, rokom za dostavu podataka, prijelaznim razdobljem i definicijama koje se primjenjuju na te varijable, kao i u odnosu na uvjete europskog plana uzoraka u vezi s novim inozemnim narudžbama.
            
         
               (7)
            
            
               Mjere koje su predviđene ovom Uredbom u skladu su s mišljenjem Odbora za Europski statistički sustav,
            
         DONIJELA JE OVU UREDBU:
   Članak 1.
   Prilog A Uredbi (EZ) br. 1165/98 mijenja se u skladu s Prilogom I. ovoj Uredbi.
   Članak 2.
   Prilog I. Uredbi (EZ) br. 1503/2006 mijenja se u skladu s Prilogom II. ovoj Uredbi.
   Članak 3.
   U Uredbi (EZ) br. 657/2007 članci 1. i 2. zamjenjuju se sljedećim:
   
      „Članak 1.
      Europski planovi uzoraka mogu se primjenjivati pri izradi statistika u kojima se razlikuje europodručje od država članica izvan europodručja za sljedeće dvije varijable navedene u Prilogu A Uredbi (EZ) br. 1165/98:
      
                  Varijabla
               
               
                  Naziv
               
            
                  312
               
               
                  Proizvodne cijene na inozemnom tržištu
               
            
                  340
               
               
                  Uvozne cijene
               
            Članak 2.
      Države članice koje sudjeluju u europskom planu uzoraka iz članka 1. dostavljaju podatke Komisiji (Eurostatu) barem za djelatnosti NACE-a, za varijablu br. 312, i proizvode KPD-a, za varijablu br. 340, navedene u Prilogu.”
   
   Članak 4.
   Prilog III. Uredbi (EZ) br. 1178/2008 mijenja se u skladu s Prilogom III. ovoj Uredbi.
   Članak 5.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 31. svibnja 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 162, 5.6.1998., str. 1.
   
      (2)  SL L 281, 12.10.2006., str. 15.
   
      (3)  SL L 155, 15.6.2007., str. 7.
   
      (4)  SL L 319, 29.11.2008., str. 16.
   
      (5)  SL L 393, 30.12.2006., str. 1.
   
      (6)  SL L 145, 4.6.2008., str. 65.
   PRILOG I.
   Prilog A Uredbi (EZ) br. 1165/98 mijenja se kako slijedi:
   
               1.
            
            
               točka (c) (Popis varijabli) mijenja se kako slijedi:
               
                           (a)
                        
                        
                           u stavku 1. brišu se varijable „130 Nove narudžbe”, „131 Nove domaće narudžbe” i „132 Nove inozemne narudžbe”;
                        
                     
                           (b)
                        
                        
                           brišu se stavci 3. i 8.;
                        
                     
         
               2.
            
            
               u točki (e) (Referentno razdoblje), brišu se varijable 130, 131 i 132 te njihova odgovarajuća referentna razdoblja;
            
         
               3.
            
            
               točka (f) (Razina detalja) mijenja se kako slijedi:
               
                           (a)
                        
                        
                           stavak 4. zamjenjuje se sljedećim:
                           
                                       „4.
                                    
                                    
                                       Dodatno, sve varijable osim varijabli ukupnog prihoda (br. 120, 121, 122) trebaju se dostaviti za ukupnu industriju određenu kao NACE Rev. 2 odjeljci od B do E i za glavne industrijske grupacije (GIG) kako su određene u Uredbi Komisije (EZ) br. 586/2001 (1).
                                    
                                 
                     
                           (b)
                        
                        
                           briše se stavak 6.;
                        
                     
                           (c)
                        
                        
                           stavak 9. zamjenjuje se sljedećim:
                           
                                       „9.
                                    
                                    
                                       Varijable o inozemnim tržištima (br. 122 i 312) trebaju se dostaviti u skladu s razlikovanjem europodručja od država članica izvan europodručja. To se razlikovanje treba primijeniti na ukupnu industriju određenu kao NACE Rev. 2 odjeljci od B do E, GIG, razinu odjeljka (jednoslovnu) i dvoznamenkastu razinu odjeljaka NACE Rev. 2. Informacije o NACE Rev. 2. D i E ne zahtijevaju se za varijablu 122. Dodatno, varijabla uvoznih cijena (br. 340) treba se dostaviti u skladu s razlikovanjem europodručja od država članica izvan europodručja. To se razlikovanje treba primijeniti na ukupnu industriju određenu kao KPD odjeljaka od B do E, GIG, razinu odjeljka (jednoslovnu) i dvoznamenkastu razinu odjeljaka KPD-a. Za razlikovanje europodručja od država članica izvan europodručja, Komisija može odrediti uvjete za primjenu europskih planova uzoraka kako su određeni u članku 4. stavku 2. prvom podstavku, točki (d). Te mjere namijenjene izmjeni elemenata ove Uredbe koji nisu ključni njezinim dopunjavanjem donose se u skladu s regulatornim postupkom s kontrolom iz članka 18. stavka 3. Europskim planom uzoraka može se ograničiti opseg varijable uvoznih cijena na uvoz proizvoda iz država članica izvan europodručja. Razlikovanje europodručja od država članica izvan europodručja za varijable 122, 312 i 340 ne trebaju dostaviti one države članice koje nisu prihvatile euro kao svoju valutu.”;
                                    
                                 
                     
         
               4.
            
            
               u točki (g) (Rokovi za prijenos podataka), stavku 1. brišu se varijable 130, 131 i 132 te njihovi odgovarajući rokovi „1 mjesec i 20 kalendarskih dana”;
            
         
               (5)
            
            
               u točki (j) (Prijelazno razdoblje), stavak 3. zamjenjuje se sljedećim:
               
                           „3.
                        
                        
                           Prijelazno razdoblje koje završava 11. kolovoza 2007. može se odobriti za varijablu 340 i razlikovanje europodručja od država članica izvan europodručja za varijable 122, 312 i 340 u skladu s postupkom utvrđenim u članku 18. stavku 2.”
                        
                     
         
      (1)  SL L 86, 27.3.2001., str. 11.”;
   PRILOG II.
   Prilog I. Uredbi (EZ) br. 1503/2006 mijenja se kako slijedi:
   Brišu se varijable „130 Nove narudžbe”, „131 Nove domaće narudžbe” i „132 Nove inozemne narudžbe”.
   PRILOG III.
   Prilog III. Uredbi (EZ) br. 1178/2008 mijenja se kako slijedi:
   Briše se stavak „132 NOVE INOZEMNE NARUDŽBE”.